Subutio

Subutio estis unu el la dek ĉefaj disĉiploj de la budho Gotamo, kaj la plej lerta pri donacado. Lia nomo, Subhūti signifas bona ekzisto.El su- (bon-) kaj bhūti (ekzisto).

 Teravado 
En Teravado, Subutio estas fama kiel la bikŝuo plej degna de donacoj pro lia praktiko de karitato antaŭ ol ricevi manĝaĵon kiel almozon.
Li elhejmiĝis la tagon kiam sia frato Anatapindiko oferis la parkon de Ĝeto al la samgo, kaj li unuafoje aŭdis prelegon de la budho Gotamo. Post kiam li bikŝuiĝis, li primajstris la du kategoriojn de la Disĉiplino, kaj post kiam li ricevis objekton de meditado, li ekloĝis en la arbaro, kie li disvolvis saĝon, kaj atingis arahantecon surbaze de karitato. Instruante la darmon sen distingo nek limo, li estis nomumita la plej eminenta el tiuj, kiuj loĝas fore kaj pace (araṇavihārīnaṃ), kaj de tiuj, kiuj estas degnaj de donacoj (dakkhiṇeyyānaṃ).A.i.24.cf. Ud.vi.7.

Dum unu el siaj vojaĝoj, li alvenis al Raĝdomo, kaj raĝo Bimbisaro promesis al li konstrui por li loĝejon, sed la raĝo forgesis sian promeson, kaj dum Subutio meditis ekstere, tute ne pluvis. La raĝo, malkovrante la kaŭzon, konstruigis kabanon por Subutio, kaj tuj kiam li eniris ĝin, ekpluvis.

 Mahajano 
En Mahajano, Subutio estas fame konata pro sia rolo kiel aŭskultanto en la Diamanta sutro. Subutio ankaŭ rolas en aliaj sutroj pri la perfekteco de saĝo.*Lopez, Donald S., Jr. The Heart Sutra Explained: Indian and Tibetan Commentaries (1988) State University of New York Press.  p. 7

En la Lotusa sutro, la budho Gotamo profetas, ke Subutio vekiĝos, kune kun aliaj disĉiploj, kiel Mahakaŝjapo, Katjajano kaj Maŭdgaljajano.

 Notoj 

 Referencoj 

Kategorio:Terminaro de Budhismo
Kategorio:Disĉiploj de la budho Gotamo
Kategorio:Arahantoj